Document ID: /roh_data/filtered/fineweb-2-filterrobots_roh.jsonl.gz/15462

La giuria da la CIPRA è fascinada dal caracter da pionier dal center da Salecina e da ses success sur in talmain lung temp. Auters criteris per il premi èn era la voluntad per la persistenza ecologica e l’effizienza economica e sociala dal center Salecina.
La purschida da Salecina
Il center da vacanzas e da furmaziun è vegni fundà il 1971 en vischinanza da Malögia per porscher ina chasa da vacanzas per persunas na bainstantas.
Uss porscha Salecina sur tut l'onn in program da seminaris cun lavuratoris da chant, d’istorgia, politica, cultura e sport e generescha qua tras 9'000 pernottaziuns.
L’impurtanza regiunala da Salecina
Tenor la giuria gioga Salecina ina rolla impurtanta per la regiun. Salecina cumpria bler tar producents regiunals e furniturs da la regiun, lauda la CIPRA.
Cronologia
|1689||La chasa da purs vegn bajegiada.|
|1971||Theo ed Amelie Pinkus fan la fundaziun Salecina, ina chasa da|
recreaziun. Ils fundaturs han era l’idea da furmar in centrum politic per
l’ideologia sanestra.
|1972||La polizia cumenza cun la fischa Salecina.|
|1991||Il fundatur Theo Pinkus mora.|
|1996||La fundatura Amelie Pinkus-De Sassi mora.|
RR actualitad 17:00
Tge u tgi è la CIPRA
La CIPRA Svizra è l’uniun tetgala da pliras uniuns activas en la protecziun da las alps. Sco per exempel l’Iniziativa da las Alps, Mountain Wilderness, la Pro Natura, il Club Alpin Svizzer, il BirdLife Svizra ed il WWF Svizra.